ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 192.67 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 14,971
మొత్తం కేసుల్లో క్రియాశీల కేసులు 0.03%
ప్రస్తుత రికవరీ రేటు 98.75%
గత 24 గంటల్లో 1,977 మంది కోలుకున్నారు. దీంతో, కోలుకున్నవారి మొత్తం సంఖ్య 4,26,02,714 కు పెరిగింది.
గత 24 గంటల్లో 2,124 కొత్త కేసులు నమోదయ్యాయి.
రోజువారీ పాజిటివిటీ రేటు 0.46%
వారపు పాజిటివిటీ రేటు 0.49%
గత 24 గంటల్లో చేసిన 4,58,924 కొవిడ్ పరీక్షలతో కలిపి ఇప్పటివరకు 84.79 కోట్ల పరీక్షలు చేశారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
రేపు రాష్ట్రాలు/కేంద్రపాలిత ప్రాంతాల ఆహార శాఖల మంత్రుల జాతీయ సమావేశాన్ని నిర్వహించనున్న కేంద్ర ఆహారం, ప్రజా పంపిణీ శాఖ
సదస్సుకు అధ్యక్షత వహించి చక్కెర-ఇథనాల్ పోర్టల్ ప్రారంభించనున్న కేంద్ర వినియోగదారుల వ్యవహారాలు, ఆహారం, ప్రజా పంపిణీ శాఖ మంత్రి శ్రీ పీయూష్ గోయల్
రాష్ట్రాలు/కేంద్రపాలిత ప్రాంతాల ఆహార శాఖల మంత్రుల జాతీయ సమావేశాన్ని రేపు న్యూ ఢిల్లీలో కేంద్ర ఆహారం, ప్రజా పంపిణీ శాఖ నిర్వహించనుంది. ఖరీఫ్ పంట కాలం  2023-24 లో ముతక ధాన్యాల సేకరణ కోసం కార్యాచరణ ప్రణాళిక సిద్ధం చేయడం, పీఎంజీకేఏవై ని సమర్థంగా అమలు చేయడానికి అమలు చేయడానికి కేంద్రం అమలు చేస్తున్న చర్యలు లాంటి అంశాలు సదస్సులో చర్చకు రానున్నాయి. రాష్ట్రాలు/ కేంద్రపాలిత ప్రాంతాలు అమలు చేస్తున్న ఉత్తమ విధానాలు, ఆహారం, పోషక భద్రత కల్పించడానికి అమలు చేయాల్సిన చర్యలు కూడా సదస్సులో చర్చకు వస్తాయి.
కేంద్ర వినియోగదారుల వ్యవహారాలు, ఆహారం, ప్రజా పంపిణీ, జౌళి శాఖ మంత్రి శ్రీ పీయూష్ గోయల్ సదస్సుకు అధ్యక్షత వహిస్తారు. కేంద్ర వినియోగదారుల వ్యవహారాలు, ఆహారం, ప్రజా పంపిణీ శాఖ సహాయ మంత్రులు శ్రీమతి సాధ్వి నిరంజన్ జ్యోతి, శ్రీ అశ్విని కుమార్ చౌబే రాష్ట్రాలు, కేంద్రపాలిత ప్రాంతాల ఆహార శాఖ మంత్రులు సమావేశంలో పాల్గొంటారు.
సదస్సులో చక్కెర-ఇథనాల్ పోర్టల్ ను శ్రీ పీయూష్ గోయల్ ప్రారంభిస్తారు. స్మార్ట్-పిడిఎస్ అమలు జరుగుతున్న తీరు, సరఫరా వ్యవస్థ, సేకరణ కేంద్రాల గ్రేడింగ్, చౌక ధరల దుకాణాల వ్యవస్థలో అమలు చేయనున్న మార్పులు లాంటి అంశాలపై సదస్సులో చర్చలు జరుపుతారు.
దేశంలో ఆహార, పోషకాహార భద్రతా వ్యవస్థలో మార్పులు తీసుకు రావడానికి జరుగుతున్న ప్రయత్నాలకు ఎదురవుతున్న సమస్యలు, సమస్యలు పరిష్కరించడానికి అమలు చేయాల్సిన చర్యలను సదస్సులో చర్చించి 2023-24 సంవత్సరానికి కార్యాచరణ ప్రణాళిక రూపకల్పన అంశంపై జాతీయ సదస్సు దృష్టి సారిస్తుంది.
దేశంలో పేదలు, బలహీన వర్గాలకు సకాలంలో తగిన మొత్తంలో ఆహార ధాన్యాలు సరఫరా చేయడం లక్ష్యంగా గత 9 సంవత్సరాల కాలంలో కేంద్ర ఆహారం, ప్రజా పంపిణీ శాఖ అనేక కార్యక్రమాలు అమలు చేసింది. 2023 జనవరి 1 నుంచి మంత్రిత్వ శాఖ అమలు చేస్తున్న ప్రధాన మంత్రి గరీబ్ కళ్యాణ్ అన్న యోజన  ద్వారా అర్హత కలిగిన దాదాపు దాదాపు 80 కోట్ల మంది లబ్ధిదారులకు ఉచిత ఆహార ధాన్యాలను మంత్రిత్వ శాఖ సరఫరా చేసింది.
మంత్రిత్వ శాఖ అమలు చేసిన చర్యల వల్ల టిపిడిఎస్ వ్యవస్థ పటిష్టంగా అమలు జరుగుతోంది. వ్యవస్థను మరింత బలోపేతం చేసి మరింత పటిష్టంగా అమలు చేయడానికి నూతన విధానాలు అమలు చేయాలని మంత్రిత్వ శాఖ భావిస్తోంది. ఆహార, పోషకాహార భద్రతా వ్యవస్థను మరింత బలోపేతం చేయడానికి చర్యలు అమలు చేయాలని మంత్రిత్వ శాఖ నిర్ణయించింది.
సదస్సులో పాల్గొనే రాష్ట్రాలు/కేంద్రపాలిత ప్రాంతాల ఆహార శాఖల మంత్రులు, కార్యదర్శులు ఆహార, పౌరసరఫరాల రంగం అభివృద్ధికి అమలు చేయాల్సిన చర్యలు, ఈ అంశంపై సహకారం తదితర అంశాలపై సలహాలు, సూచనలు అందిస్తారు.
ముతక ధాన్యం/ చిరు ధాన్యాల సేకరణ, సేకరణ కేంద్రాల గ్రేడింగ్, పీఎంజీకేఏవై ను సమర్థవంతంగా అమలు చేయడం, స్మార్ట్-పిడిఎస్ అమలు జరుగుతున్న తీరు వంటి ప్రధాన అంశాలను సదస్సులో చర్చిస్తారు. సదస్సులో భాగంగా చక్కెర -ఇథనాల్ పోర్టల్ ప్రారంభోత్సవం, 9-సంవత్సరాల కాలంలో సాధించిన ప్రగతి పై రూపొందించిన కరపత్రం ఆవిష్కరణ కార్యక్రమం నిర్వహిస్తారు.
సదస్సులో పాల్గొనే మంత్రులు, కార్యదర్శులు, సీనియర్ అధికారుల నుంచి అండ్ సూచనలు, సలహాలు, చర్చకు వచ్చే ముఖ్యమైన అంశాల ఆధారంగా ఆహారం, ప్రజా పంపిణీ రంగాన్ని మరింత బలోపేతం చేయడానికి చర్యలు రూపొందుతాయి.
ప్రధాన మంత్రి కార్యాలయం
జాతీయ నియామక సంస్థ స్థాపన పట్ల సంతోషాన్ని వ్యక్తం చేసిన ప్రధాన మంత్రి
జాతీయ భర్తీ ఏజెన్సీ  ను ఏర్పాటు చేసినందుకు ప్రధాన మంత్రి శ్రీ నరేంద్ర మోదీ సంతోషాన్ని వ్యక్తం చేశారు.
‘‘నేశనల్ రిక్రూట్ మెంట్ ఏజెన్సీ కోట్లాది యువతీయువకుల కు ఒక వరప్రసాదం వంటిది గా రుజువు అవుతుంది. ఉమ్మడి యోగ్యత పరీక్ష ద్వారా, అది అనేక పరీక్షలు అంతమైపోతాయి; అమూల్యమైన కాలాన్నే కాక వనరుల ను కూడా అది ఆదా చేస్తుంది. అది పారవర్శకత్వానికి కూడా పెద్ద ప్రోత్సాహాన్ని ఇవ్వగలుగుతుంది’’ అని ప్రధాన మంత్రి అన్నారు.
ఆరోగ్య, కుటుంబ సంక్షేమ మంత్రిత్వ శాఖ
109.08 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 59 లక్షలకు పైగా డోసులు నిర్వహణ
98.25 శాతానికి చేరిన రికవరీ రేటు
గత 24 గంటల్లో 10,126 కొత్త కేసులు నమోదు
క్రియాశీల కేసుల సంఖ్య 1,40,638. ఇది 263 రోజుల కనిష్ట స్థాయి
వారపు పాజిటివిటీ రేటు  గత 46 రోజులుగా 2 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 59,08,440 డోసులతో కలిపి, 109.08 కోట్ల డోసులను  టీకా కార్యక్రమం అధిగమించింది. 1,10,77,727 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,79,716
|
|
రెండో డోసు
|
|
92,78,114
|
|
ఆరోగ్య సిబ్బంది
|
|
మొదటి డోసు
|
|
1,83,72,971
|
|
రెండో డోసు
|
|
1,60,57,391
|
|
18-44 ఏళ్ల వారు
|
|
మొదటి డోసు
|
|
42,58,89,106
|
|
రెండో డోసు
|
|
15,44,27,554
|
|
45-59 ఏళ్ల వారు
|
|
మొదటి డోసు
|
|
17,67,16,342
|
|
రెండో డోసు
|
|
10,01,83,701
|
|
60 ఏళ్లు పైబడినవారు
|
|
మొదటి డోసు
|
|
11,08,04,805
|
|
రెండో డోసు
|
|
6,87,06,656
|
|
మొత్తం
|
|
1,09,08,16,356
గత 24 గంటల్లో 11,982 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,37,75,086 కు పెరిగింది.
దేశవ్యాప్త రికవరీ రేటు 98.25 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 135వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 10,126 కొత్త కేసులు నమోదయ్యాయి.
క్రియాశీల కేసులు 2 లక్షల కంటే తక్కువగా, 1,40,638 వద్ద ఉన్నాయి. ఇది 263 రోజుల కనిష్ట స్థాయి. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 10,85,848 పరీక్షలు చేశారు. దేశవ్యాప్తంగా ఇప్పటివరకు 61.72 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.25 శాతంగా ఉంది. గత 46 రోజులుగా 2 శాతం కంటే తక్కువగా నమోదవుతోంది. రోజువారీ పాజిటివిటీ రేటు 0.93 శాతంగా ఉంది. రోజువారీ పాజిటివిటీ రేటు గత 36 రోజులుగా 2 శాతం కంటే తక్కువగా, 71 రోజులుగా 3 శాతం కంటే తక్కువగా నమోదవుతోంది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
2019-20లో రూ.90,000 కోట్లు టర్న్ ఓవర్ కు చేరుకున్న ఖాదీ, గ్రామీణ పరిశ్రమలు
ప్రధాని శ్రీ నరేంద్ర మోడీ నాయకత్వంలో గత ఐదేళ్లలో భారతదేశంలో "బ్రాండ్ ఖాదీ"కి విస్తృతంగా ఆమోదం లభించింది. సుస్థిర అభివృద్ధికి అత్యంత పర్యావరణ అనుకూలమైన ఖాదీ ఉత్పత్తి గత ఐదేళ్ళలో రెట్టింపు కంటే ఎక్కువైంది, అంటే, 2015-16 నుండి అదే కాలంలో ఖాదీ అమ్మకాలు దాదాపు మూడు రెట్లు పెరిగాయి.
అదేవిధంగా, గ్రామీణ పరిశ్రమల  రంగం కూడా గత ఐదేళ్ళలో ఉత్పత్తి, అమ్మకాలు దాదాపు 100% పెరిగాయి. గత ఒక సంవత్సరంలో పనితీరును చూస్తే, ఖాదీ టర్నోవర్ 2018-19లో రూ. 3215.13 కోట్లు నుండి , 2019-20లో రూ. 4211.26 కోట్లు అంటే 31% వృద్ధి నమోదు చేసింది. గ్రామీణ పరిశ్రమల ఉత్పత్తుల టర్నోవర్ 2019-20లో రూ. 84,675.39 కోట్లు, అంతకుముందు సంవత్సరం 2018-19లో రూ. 71,077 కోట్లు తో పోలిస్తే 19% పైగా వృద్ధిని నమోదు చేసింది. మొత్తం ఖాదీ, గ్రామీణ పరిశ్రమల టర్న్ ఓవర్ 2019-20లో రూ. 88,887 కోట్లకు చేరుకుంది.
ప్రధానమంత్రి శ్రీ నరేంద్ర మోడీ నిరంతర కృషి, ఎంఎస్ఎంఇ మంత్రి శ్రీ నితిన్ గడ్కరీ సృజనాత్మక మార్కెటింగ్ ఆలోచనలు, వివిధ మంత్రిత్వ శాఖల క్రియాశీల మద్దతు కారణంగా ఖాదీ అసాధారణ వృద్ధికి కారణమని విఐసి చైర్మన్ శ్రీ వినయ్ కుమార్ సక్సేనా చెప్పారు.
"ఖాదీ పరిశ్రమను పునరుద్ధరించడానికి ప్రభుత్వం నిరంతరాయంగా చేసిన ప్రయత్నాల ఫలితంగా, ఖాదీని రోజువారీ జీవితానికి ఆవశ్యకతగా స్వీకరించడానికి ప్రధానమంత్రి తన రేడియో ప్రసంగం " మన్ కి బాత్ "తో సహా పలు వేదికల నుండి పదేపదే విజ్ఞప్తి చేసిన ఫలితంగా, కెవిఐసి నిరంతరం వృద్ధి పథంలో పయనిస్తోంది " అని సక్సేనా చెప్పారు. గణాంకాల ప్రకారం, ఖాదీ ఉత్పత్తి రూ. 2015-16లో 1066 కోట్లు, రూ. 2019-20 సంవత్సరంలో 2292.44 కోట్లు జరిగి 115% పైగా వృద్ధి నమోదు చేసుకుంది. ఖాదీ ఫాబ్రిక్ ఉత్పత్తుల అమ్మకాలు 2015 -16లో 1510 కోట్ల రూపాయల నుండి 179% పెరిగి రూ. 2019-20లో 4211.26 కోట్లు. గ్రామ పరిశ్రమలు  రూ. 2015-16లో 33,425 కోట్లు ఉత్పత్తి చేశారు; ఉత్పత్తి 96% పెరిగి రూ. 2019-20లో 65,393.40 కోట్లు అయింది. VI ఉత్పత్తుల అమ్మకం దాదాపు 110% నుండి రూ. 2015-16లో 40,385 కోట్లు, 2019-20లో రూ .84,675.39 కోట్లు అయింది.
ఖాదీ దుస్తులు కాకుండా, సౌందర్య సాధనాలు, సబ్బులు & షాంపూలు, ఆయుర్వేద మందులు, తేనె, నూనెలు, టీ, పచ్చళ్లు, అప్పడాలు, హ్యాండ్ శానిటైజర్లు, మిఠాయిలు, ఆహార పదార్థాలు, తోలు వస్తువులు వంటి గ్రామ పరిశ్రమ ఉత్పత్తుల విస్తృత శ్రేణి వినియోగదారులను ఆకర్షించింది.
దేశవ్యాప్తంగా మరియు విదేశాలలో. దీని ఫలితంగా గ్రామ పరిశ్రమ ఉత్పత్తుల ఉత్పత్తి మరియు అమ్మకాలు ఐదేళ్లలో దాదాపు రెండు రెట్లు పెరిగాయి.
ముఖ్యంగా, కెవిఐసి వివిధ రాష్ట్ర ప్రభుత్వాలు, ఎయిర్ ఇండియా, ఐఒసి, ఒఎన్జిసి, ఆర్ఇసి వంటి పిఎస్యులు, కళాశాలలు, విశ్వవిద్యాలయాలు, ఇండియన్ రైల్వేలు మరియు ఆరోగ్య మంత్రిత్వ శాఖల నుండి సహకారం పొందుతూ నిరంతర ప్రగతి సాధించింది. ఇంకా, గ్రామ పరిశ్రమ రంగంలో, తేనెటీగ పెంపకం, కుండలు, బేకరీ వంటి రంగాలలో రాణించగల సామర్థ్యం కలిగిన కెవిఐసి 150 కి పైగా ఉత్పత్తులను కలిగి ఉంది.
ఆర్థిక మంత్రిత్వ శాఖ
2022 డిసెంబర్ నెలకు జిఎస్టి ఆదాయం రూ.1,49,507 కోట్లు, ఏటా 15 శాతం పెరుగుదలగా నమోదు
నెలవారీ జిఎస్టి ఆదాయం రూ.1.4 లక్షల కోట్లు దాటడం వరుసగా 10వ సారి
స్థూల జిఎస్టి రాబడి డిసెంబర్ 2022లో వచ్చినది రూ. 1,49,507 కోట్లు, ఇందులో సిజిఎస్టి రూ. 26,711 కోట్లు, ఎస్జిఎస్టి రూ.33,357 కోట్లు, ఐజిఎస్టి రూ. 78,434 కోట్లు , సెస్ రూ.11,005 కోట్లు  రాబడి వచ్చింది.
ప్రభుత్వం సాధారణ సెటిల్మెంట్గా ఐజిఎస్టి నుండి సిజిఎస్టికి రూ.36,669 కోట్లు, ఎస్జిఎస్టికి రూ.31,094 కోట్లు సర్దుబాటు చేసింది. డిసెంబర్ 2022 నెలలో సాధారణ సెటిల్మెంట్ల తర్వాత కేంద్రం, రాష్ట్రాల మొత్తం ఆదాయం సిజిఎస్టి కింద రూ. 63,380 కోట్లు, ఎస్జిఎస్టి కింద రూ. 64,451 కోట్లు నమోదయింది.
డిసెంబర్ 2022 నెల ఆదాయాలు గత ఏడాది ఇదే నెలలో వచ్చిన జిఎస్టి ఆదాయాల కంటే 15% ఎక్కువ. నెలలో, వస్తువుల దిగుమతుల ద్వారా వచ్చే ఆదాయం 8% అధికంగా ఉంది. దేశీయ లావాదేవీల ద్వారా వచ్చే ఆదాయం  గత ఏడాది ఇదే నెలలో ఈ వనరుల నుండి వచ్చిన ఆదాయం కంటే 18% ఎక్కువ ఉంది. 2022 నవంబర్ నెలలో, 7.9 కోట్ల ఇ-వే బిల్లులు ఉత్పత్తి అయ్యాయి, ఇది అక్టోబర్, 2022లో ఉత్పత్తి అయిన 7.6 కోట్ల ఇ-వే బిల్లుల కంటే గణనీయంగా ఎక్కువ.
దిగువ చార్ట్ ప్రస్తుత సంవత్సరంలో నెలవారీ స్థూల జిఎస్టి ఆదాయాల ట్రెండ్లను చూపుతుంది. 2021 డిసెంబరు,తో పోలిస్తే 2022 డిసెంబర్ నెలలో ప్రతి రాష్ట్రంలో సేకరించిన జిఎస్టి రాష్ట్రాల వారీ గణాంకాలను ఈ పట్టిక చూపుతుంది.
డిసెంబర్ 2022 లో రాష్ట్రాల వారీగా జిఎస్టి రాబడి  వృద్ధి:
(|
|
|
|
రాష్ట్రం
|
|
డిసెంబర్-21
|
|
డిసెంబర్-22
|
|
వృద్ధి
|
|
1
|
|
జమ్మూ కాశ్మీర్
|
|
320
|
|
410
|
|
28%
|
|
2
|
|
హిమాచల్ ప్రదేశ్
|
|
662
|
|
708
|
|
7%
|
|
3
|
|
పంజాబ్
|
|
1,573
|
|
1,734
|
|
10%
|
|
4
|
|
చండీగఢ్
|
|
164
|
|
218
|
|
33%
|
|
5
|
|
ఉత్తరాఖండ్
|
|
1,077
|
|
1,253
|
|
16%
|
|
6
|
|
హర్యానా
|
|
5,873
|
|
6,678
|
|
14%
|
|
7
|
|
ఢిల్లీ
|
|
3,754
|
|
4,401
|
|
17%
|
|
8
|
|
రాజస్థాన్
|
|
3,058
|
|
3,789
|
|
24%
|
|
9
|
|
ఉత్తర ప్రదేశ్
|
|
6,029
|
|
7,178
|
|
19%
|
|
10
|
|
బీహార్
|
|
963
|
|
1,309
|
|
36%
|
|
11
|
|
సిక్కిం
|
|
249
|
|
290
|
|
17%
|
|
12
|
|
అరుణాచల్ ప్రదేశ్
|
|
53
|
|
67
|
|
27%
|
|
13
|
|
నాగాలాండ్
|
|
34
|
|
44
|
|
30%
|
|
14
|
|
మణిపూర్
|
|
48
|
|
46
|
|
-5%
|
|
15
|
|
మిజోరాం
|
|
20
|
|
23
|
|
16%
|
|
16
|
|
త్రిపుర
|
|
68
|
|
78
|
|
15%
|
|
17
|
|
మేఘాలయ
|
|
149
|
|
171
|
|
15%
|
|
18
|
|
అస్సాం
|
|
1,015
|
|
1,150
|
|
13%
|
|
19
|
|
పశ్చిమ బెంగాల్
|
|
3,707
|
|
4,583
|
|
24%
|
|
20
|
|
ఝార్ఖండ్
|
|
2,206
|
|
2,536
|
|
15%
|
|
21
|
|
ఒడిశా
|
|
4,080
|
|
3,854
|
|
-6%
|
|
22
|
|
ఛత్తీస్గఢ్
|
|
2,582
|
|
2,585
|
|
0%
|
|
23
|
|
మధ్యప్రదేశ్
|
|
2,533
|
|
3,079
|
|
22%
|
|
24
|
|
గుజరాత్
|
|
7,336
|
|
9,238
|
|
26%
|
|
25
|
|
థమన్ దయ్యు
|
|
2
|
|
-
|
|
-86%
|
|
26
|
|
దాదర్ నగర్ హవేలీ
|
|
232
|
|
317
|
|
37%
|
|
27
|
|
మహారాష్ట్ర
|
|
19,592
|
|
23,598
|
|
20%
|
|
29
|
|
కర్ణాటక
|
|
8,335
|
|
10,061
|
|
21%
|
|
30
|
|
గోవా
|
|
592
|
|
460
|
|
-22%
|
|
31
|
|
లక్షద్వీప్
|
|
1
|
|
1
|
|
-36%
|
|
32
|
|
కేరళ
|
|
1,895
|
|
2,185
|
|
15%
|
|
33
|
|
తమిళ నాడు
|
|
6,635
|
|
8,324
|
|
25%
|
|
34
|
|
పుదుచ్చేరి
|
|
147
|
|
192
వ్యవసాయ మంత్రిత్వ శాఖ
తెలంగాణరాష్ట్రం లో వ్యవసాయ రంగం లో కేంద్ర పథకాల అమలును సమీక్షించిన కేంద్ర మంత్రి శోభ కరంద్ లాజే
రైతుల ఆదాయాన్ని రెట్టింపు చేసేందుకు వ్యవసాయఎగుమతులను ప్రోత్సహించవలసిన అవసరం ఎంతైనా ఉందని స్పష్టీకరణ; జీడిమెట్ల లోని సెంటర్ ఆఫ్ ఎక్స్ లెన్స్ లో రైతులతోమాటామంతీ
రైతుల ఆదాయాన్ని ఒక సహేతుకమైన కాల వ్యవధి లోపల రెట్టింపు చేసేందుకు వీలుగా వ్యవసాయ ఎగుమతులను ప్రోత్సహించవలసిన అవసరం ఉందని వ్యవసాయం, రైతుల సంక్షేమం శాఖ సహాయ మంత్రి శోభ కరంద్ లాజే స్పష్టం చేశారు. వ్యవసాయ ఉత్పత్తుల ప్రధాన ఎగుమతిదారు దేశంగా భారతదేశాన్ని తీర్చి దిద్దడానికి రాష్ట్ర ప్రభుత్వంతో కేంద్ర ప్రభుత్వం కలసి కృషి చేస్తుందని ఆమె అన్నారు.
హైదరాబాద్ లోని బూర్గుల రామ కృష్ణా రావు భవన్ లో కేంద్ర, రాష్ట్ర ప్రభుత్వాల వ్యవసాయ శాఖకు చెందిన సీనియర్ అధికారులతో సోమవారం జరిగిన ఒక సమావేశంలో మంత్రి మాట్లాడుతూ, వ్యవసాయ ఎగుమతులను పర్యవేక్షించడానికి ఒక ప్రత్యేక విభాగాన్ని ఏర్పాటు చేసుకోవలసిన అవసరం ఉంది అన్నారు. ఈ విభాగం రైతులు వారు పండించిన పంటలకు చక్కని విలువ ను రాబట్టుకోవడానికి గాను కేంద్ర ప్రభుత్వం, రాష్ట్ర ప్రభుత్వాలు, వ్యవసాయం- శుద్ధి చేసిన ఆహార ఉత్పత్తుల ఎగుమతుల అభివృద్ధి ప్రాధికరణ సంస్థ  లను సమన్వయపరచాలి అని మంత్రి అన్నారు. 20 లక్షల ఎకరాల లో ఆయిల్ పామ్ చెట్లను పెంచే కార్యక్రమాన్ని చేపట్టినందుకు తెలంగాణ రాష్ట్ర ప్రభుత్వాన్ని మంత్రి అభినందించారు. ఇది విదేశీ మారక ద్రవ్యాన్ని గణనీయమైన స్థాయి లో ఆదా చేసుకోవడానికి దేశానికిసాయపడుతుందని ఆమె అన్నారు. నూనె గింజల సాగును లాభసాటిగా మార్చగలిగే విధంగా నూనె గింజలను ప్రాసెస్ చేసే పరిశ్రమలను స్థాపించడానికి కేంద్ర ప్రభుత్వం సన్నాహాలు చేస్తోంది అని శోభ కరంద్ లాజే తెలిపారు.
తెలంగాణ ప్రభుత్వం లో వ్యవసాయం, సహకారం, మార్కెటింగ్ శాఖ మంత్రి శ్రీ ఎస్. నిరంజన్ రెడ్డి రాష్ట్ర ప్రభుత్వం అమలు చేస్తున్న వివిధ కార్యక్రమాల ఫలితం గా గడచిన ఏడేళ్లలో ఫల సాయం లో 68 శాతం పెరుగుదలతో పాటు సేద్యానికి అనువైన ప్రాంతంలో 38 శాతం విస్తరణ కూడా సాధ్యం అయింది అని తెలియజేశారు. తెలంగాణ ప్రభుత్వ ప్రధాన కార్యదర్శి శ్రీ సోమేశ్ కుమార్ రాష్ట్రంలో అమలవుతున్న రైతు బీమా, రైతు వేదికలు, రైతు బంధు వంటి కొత్త కొత్త పథకాలను గురించి సమగ్రంగా వివరించారు. ఇదే కార్యక్రమంలో రాష్ట్ర వ్యవసాయ విభాగం కార్యదర్శి శ్రీ రఘునందన్ రావు మాట్లాడుతూ, సేద్యపు నీటిపారుదల, విద్యుత్తు, పెట్టుబడి సాయం, రైతులకు సామాజిక భద్రత వంటి చర్యలు రాష్ట్ర వ్యవసాయ రంగ సామర్ధ్యాన్ని పెంచడంలో తోడ్పడ్డాయని పేర్కొన్నారు. ఈ సమావేశంలో రాష్ట్ర వ్యవసాయ విశ్వవిద్యాలయం ఉప కులపతి, రాష్ట్ర తోట పంటల విశ్వవిద్యాలయం ఉప కులపతి తో పాటు, ఐసిఎఆర్, ఎంఎఎన్ఎజిఇ, ఐఐఎమ్ఆర్ ల సీనియర్ అధికారులు, రాష్ట్ర సహకార బ్యాంకు సీనియర్ అధికారులు పాల్గొన్నారు.
వ్యవసాయం, రైతుల సంక్షేమం శాఖ సహాయ మంత్రి శోభ కరంద్ లాజే ఆ తరువాత హైదరాబాద్ లోని జీడిమెట్ల లో గల సెంటర్ ఆఫ్ ఎక్స్ లెన్స్  ను సందర్శించారు. భవనాల మిద్దెల మీద పంటలను పండించే పథకాన్ని మంత్రి ప్రారంభించారు. నేటి ప్రపంచంలో ఈ తరహా అర్బన్ ఫార్మింగ్ కు , కొత్త కొత్త సాంకేతికతలను స్వీకరిస్తూ ముందుకు సాగిపోవడానికి గల గల ప్రాముఖ్యాన్ని గురించి ఆమె ప్రముఖంగా ప్రస్తావించారు. మంత్రి హైదరాబాద్ లోని తెలంగాణ హార్టికల్చర్ ట్రైనింగ్ ఇన్స్ టిట్యూట్ లో శిక్షణ పొందిన పట్టణ ప్రాంతాల రైతులకు ప్రశంస ధ్రువపత్రాలను ప్రదానం చేశారు.
మంత్రి శోభ కరంద్ లాజే వెంట కేంద్ర ప్రభుత్వ వ్యవసాయం, రైతుల సంక్షేమం శాఖ సంయుక్త కార్యదర్శి శ్రీ శమిత బిశ్వాస్, తెలంగాణ ప్రభుత్వ వ్యవసాయ విభాగం కార్యదర్శి శ్రీ ఎం. రఘునందన్ రావు, హార్టికల్చర్ ఎండ్ సెరికల్చర్ డైరెక్టర్ శ్రీ ఎల్. వెంకట రామ్ రెడ్డి లతో పాటు ఇతర సీనియర్ అధికారులు కూడా ఉన్నారు.(Visitor Counter : 368
ప్రధాన మంత్రి కార్యాలయం
2022వ సంవత్సరం లో పార్లమెంటు వర్షకాల సమావేశాలు మొదలవడాని కంటేముందు ప్రధాన మంత్రి చేసిన ప్రకటన పాఠం
మిత్రులారా నమస్కారం,
ఈ సమావేశాల కు వాతావరణం తో సంబంధం ఉన్నది. ఇప్పుడు దిల్లీ లోనూ వర్ష రుతువు తన ప్రవేశాన్ని ఆరంభించేసింది. అయినప్పటికీ బయటి ఉష్ణోగ్రత తగ్గడం లేదు; సభ లోపల సైతం వేడిమి తగ్గుతుందా తగ్గదా అన్నది తెలియదు. ఈ కాలఖండం ఒక విధం గా చాలా ముఖ్యమైనటువంటిది గా ఉంది. ఎలాగంటే ఇది మనం ‘ఆజాదీ కా అమృత్ మహోత్సవ్’ ను జరుపుకొంటున్న కాలం మరి. ఆగస్టు 15వ తేదీ కి ఒక విశేషమైన ప్రాముఖ్యం ఉన్నది; భారతదేశాని కి స్వాతంత్య్రం వచ్చిన తరువాత, దేశం మరో 25 సంవత్సరాల కు ఎప్పుడైతే శతాబ్ది వేడుక ను జరుపుకొంటుందో, ఈ 25 సంవత్సరాల కాలం లోనూ మన ప్రయాణం ఎలా ఉండాలి?, మనం ఎంత వేగం గా ముందుకు వెళ్ళగలం? సరికొత్త శిఖరాల కు ఏ విధం గా మనం చేరుకోగలం? అనే వాటి విషయం లో మనం ఒక ప్రణాళిక ను సిద్ధం చేసుకోవలసి ఉంది. ఈ కాలం ఆ తరహా సంకల్పాల ను చెప్పుకొని, ఆయా సంకల్పాల కు అంకితమై, దేశాని కి ఒక దిశ ను ఇవ్వడానికి సంబంధించింది. సభ దేశాని కి నాయకత్వాన్ని వహించవలసి ఉంది. దేశ ప్రజల లో నూతన శక్తి ని నింపడం కోసం సభ లోని గౌరవనీయులైన సభ్యులంతా ఒక సాధనం వలె మారాలి. అందువల్ల, ఈ సమావేశాలు ఆ దృష్టికోణం లో నుంచి చూసినప్పుడు చాలా ప్రాముఖ్యం కలిగినవి గా ఉన్నాయి.
ఈ సమావేశాలు మరో కారణం గా కూడా కీలకం. అది ఎలాగంటే, ఇదే కాలఖండం లో రాష్ట్రపతి పదవి కి మరియు ఉప రాష్ట్రపతి పదవి కి ఎన్నికలు జరుగనున్నాయి. ఈ రోజు న వోటింగు కూడా కొనసాగుతున్నది. మరి ఇదే కాలఖండంలో కొత్త రాష్ట్రపతి మరియు కొత్త ఉపరాష్ట్రపతి ల పదవీకాలం కూడా మొదలై వారి మార్గదర్శనం ఆరంభం అవుతుందన్నమాట.
సభ ను భావ ప్రసారం తాలూకు ఒక ప్రభావశీల మాధ్యమం గాను, తీర్థ క్షేత్రం గాను మనం ఎల్లవేళ ల భావిస్తాం; ఎక్కడయితే అరమరికల కు తావు ఉండనటువంటి బుద్ధి తో చర్చ జరుగుతుందో, చర్చోపచర్చ లు సాగి, విమర్శ లు కూడా చోటు చేసుకొని మరి సమగ్ర విశ్లేషణ ద్వారా విధానాల లోను, నిర్ణయాల లోను అతి సకారాత్మకతమైన తోడ్పాటు లభిస్తుందో. సభ ను వీలైనంత మేరకు ఫలప్రదం గా, నిర్మాణాత్మకం గా తీర్చిదిద్దడానికి కలసి రావలసిందంటూ మాన్య ఎంపి లు అందరి కి నేను విజ్ఞప్తి చేస్తున్నాను. ఈ కారణం గా ప్రతి ఒక్కరు వారి వారి ప్రయత్నాల ద్వారా మాత్రమే ప్రజాస్వామిక విలువల ను వర్ధిల్ల జేయగలుగుతారు. అందరి కృషి తో సభ ముందుకు సాగుతుంది. ప్రతి ఒక్కరి ప్రయాసల తోనే సభ ఉత్తమ నిర్ణయాన్ని తీసుకోగలుగుతుంది. మరి ఇందువల్ల, మనం సభ యొక్క హుందాతనాన్ని మెరుగు పరచడానికి గాను మనం మన విధుల ను నెరవేర్చుతూనే దేశ ప్రజల హితం కోసం వీలున్నంత ఎక్కువ స్థాయి లో ఈ సమావేశాల ను వినియోగించుకోవాలి. స్వేచ్ఛ కోసం ఎవరైతే వారి జీవనం లోని యవ్వన దశ తో పాటు వారి యావత్తు జీవనాన్ని కూడాను సమర్పణం చేశారో, వారి జీవనాన్ని కారాగారం లో గడిపివేశారో, ఎంతటి త్యాగాల కు సిద్ధపడ్డారో అటువంటి వారు కన్న కలల ను మనం నెరవేర్చవలసిన అవసరం ఉందని మనం సదా జ్ఞాపకం పెట్టుకోవాలి. వారి స్వప్నాల ను దృష్టి లో పెట్టుకొని, ఆగస్టు 15వ తేదీ సమీపిస్తుండగా మనం సభ ను సర్వాధిక సకారాత్మక రీతి లో ఉపయోగించుకొనేటట్టు చూడవలసి ఉంది. నేను ఆశపడుతున్నది ఇదే.
మీ అందరి కి హృదయపూర్వక ధన్యవాదాలు.
అస్వీకరణ: ఇది ప్రధాన మంత్రి ప్రసంగాని కి రమారమి అనువాదం. సిసలు ఉపన్యాసం హిందీ భాష లో సాగింది.
విద్యుత్తు మంత్రిత్వ శాఖ
ఎన్హెచ్పీసీ కార్పొరేట్ కార్యాలయంలో కొవిడ్ పరీక్షలు, టీకాల శిబిరం నిర్వహణ
ఎన్హెచ్పీసీ, తన కార్పొరేట్ కార్యాలయంలో కొవిడ్ పరీక్షలు, టీకాల శిబిరాన్ని నిర్వహించింది. కొవిడ్పై పోరాడదామన్న ప్రధాని శ్రీ నరేంద్ర మోదీ పిలుపు మేరకు, కేంద్ర విద్యుత్, నూతన & పునరుత్పాదక శక్తి శాఖ, కేంద్ర నైపుణ్యాభివృద్ధి, వ్యవస్థాపకత శాఖల సహాయ మంత్రి  శ్రీ ఆర్.కె.సింగ్ సూచనల మేరకు ఈ కార్యక్రమాన్ని ఎన్హెచ్పీసీ ఏర్పాటు చేసింది. ఉద్యోగులు, వారి కుటుంబ సభ్యులు  మొత్తం 63 మందికి కొవిషీల్డ్ మొదటి డోసు టీకాను ఈ కార్యక్రమంలో వేశారు. ఎన్టీపీసీ ఒప్పంద కార్మికులు, ఒప్పంద భద్రత సిబ్బందికి కూడా టీకాలు వేశారు.
ఉద్యోగులకు కొవిడ్ టీకాలు వేయడంతోపాటు, ఆర్టీపీసీఆర్ పరీక్షలు కూడా చేశారు.
ఫరీదాబాద్లోని మెట్రోపోలిస్ హెల్త్కేర్ లిమిటెడ్ ఆర్టీపీసీఆర్ పరీక్షలు చేయగా, ఫరీదాబాద్ ఈఎస్ఐ డిర్పెన్సరీ టీకాలు వేసింది. కొవిడ్పై కేంద్ర మార్గదర్శకాలు పాటించి, సంపూర్ణ రక్షణ మధ్య టీకాల కార్యక్రమాన్ని ఎన్హెచ్పీసీ కార్పొరేట్ కార్యాలయంలో నిర్వహించారు.
పెట్రోలియం- సహజ వాయువుల మంత్రిత్వ శాఖ
డిస్కవర్డ్ స్మాల్ ఫీల్డ్ బిడ్ రౌండ్-3 ప్రారంభించబడింది;
వనరుల మోనటైజేషన్ కోసం వినూత్న మార్గాలను అనుసరించాలని శ్రీ ధర్మేంద్ర ప్రధాన్ పిలుపునిచ్చారు;
డిఎస్ఎఫ్పై వేగవంతంగా మరియు మిషన్ మోడ్లో పని జరగాలని చెప్పారు
అంతర్జాతీయ పోటీ బిడ్డింగ్ కోసం డిస్కవర్డ్ స్మాల్ ఫీల్డ్  బిడ్ రౌండ్ -3 ను ఈ రోజు ప్రారంభించారు. పెట్రోలియం & సహజ వాయువు మరియు ఉక్కు మంత్రి శ్రీ ధర్మేంద్ర ప్రధాన్ అధ్యక్షతన జరిగిన వర్చువల్ కార్యక్రమంలో ప్రధాన ఇ అండ్ పి సంస్థలు, కొత్తగా ప్రవేశించినవారు మరియు సర్వీసు ప్రొవైడర్లు సహా 450 మందికి పైగా పాల్గొన్నారు.
ఈ సందర్భంగా తన ముఖ్య ఉపన్యాసం చేస్తూ శ్రీ ప్రధాన్ " డిజి, హైడ్రోకార్బన్స్ & పెట్రోలియం మంత్రిత్వ శాఖను డిఎస్ఎఫ్ I & II కింద ఉత్పత్తి సమయపాలనను వేగవంతం చేయడంతో సహా ప్రారంభ వనరుల మోనటైజేషన్ కోసం వినూత్న మార్గాలను రూపొందించాలని కోరారు. ప్రజా సంక్షేమం కోసం మన సహజ వనరులను మోనటైజ్ చేయడానికి డిఎస్ఎఫ్ పై పని ఎక్స్పోనెన్షియల్ వేగంతో మరియు మిషన్ మోడ్లో జరగాలని ఆయన కోరారు. డిఎస్ఎఫ్ బిడ్ రౌండ్ III ప్రారంభోత్సవం వనరులను అన్లాక్ చేయడానికి మరో దృడమైనదశ అని ఆయన అన్నారు.
దేశీయ చమురు మరియు వాయువు ఉత్పత్తికి ప్రాధాన్యత ఇవ్వడానికి మరియు భారతదేశం యొక్క పూర్తి హైడ్రోకార్బన్ సామర్థ్యాన్ని పెంపొందించడానికి మోదీ ప్రభుత్వం నిరంతరం నియంత్రణ పాలనలను పునరుద్ధరించిందని శ్రీ ప్రధాన్ అన్నారు. చమురు మరియు గ్యాస్ రంగంలో సంస్కరణల ఎజెండాలను అమలు చేయడానికి అవసరమై రాజకీయ సంకల్పం ప్రభుత్వానికి ఉందని ఆయన అన్నారు. ఇ అండ్ పి రంగంలో సంస్కరణలు సరళీకృత విధానాలను కలిగి ఉన్నాయని.. పారదర్శకతతో, అడ్డంకులను తొలగించి కొత్త పెట్టుబడులకు భారతదేశాన్ని ఆకర్షణీయ కేంద్రంగా మార్చాయని శ్రీ ప్రధాన్ అన్నారు.
ఈ కార్యక్రమంలో కార్యదర్శి, ఎంఓపిఎన్జి, డైరెక్టర్ జనరల్, డిజిహెచ్, అదనపు కార్యదర్శి  మాట్లాడారు.
75 ఆవిష్కరణలతో కూడిన 32 కాంట్రాక్ట్ ప్రాంతాలను డిఎస్ఎఫ్ బిడ్ రౌండ్ -3 అందిస్తోంది. ఈ క్షేత్రాలు 9 అవక్షేప బేసిన్లలో 13,000 చదరపు కిలోమీటర్లకు పైగా విస్తరించి ఉన్నాయి. ఇన్ప్లేస్ హైడ్రోకార్బన్ 230 ఎంఎంటీ వరకూ ఉంటుందని అంచనా. ఆఫర్లో ఉన్న ఫీల్డ్ల కోసం జియో సైంటిఫిక్ డేటా డేటా రూమ్ ద్వారా ఇంటర్ప్రెటేషన్ సదుపాయాలతో ప్రదర్శించబడుతుంది. ఇది సమాచారం ఇచ్చే నిర్ణయం తీసుకోవడంలో సంభావ్య బిడ్డర్కు సహాయపడుతుంది. బిడ్డర్ల సందేహాలను స్పష్టం చేయడానికి 2021 జూన్ 30 న ఆన్లైన్ ప్రీ-బిడ్ సమావేశం జరగనుంది. 2021 ఆగస్టు 31 వరకు బిడ్డర్లు తమ బిడ్లను సమర్పించగలరు.
డిఎస్ఎఫ్ బిడ్ రౌండ్లు- I & II విజయంతో ప్రోత్సహించబడిన భారత ప్రభుత్వం డిఎస్ఎఫ్ బిడ్ రౌండ్ -3 ను ప్రారంభించడం ద్వారా డిఎస్ఎఫ్ విధానాన్ని విస్తరించింది. మునుపటి రెండు డిఎస్ఎఫ్ రౌండ్లు అద్భుతమైన విజయాన్ని సాధించాయి. 2016 లో ప్రారంభించిన డిఎస్ఎఫ్ రౌండ్ - Iలో 34 కాంట్రాక్ట్ ప్రాంతాలకు 13 కంపెనీలు 47 కంపెనీలు 134 బిడ్లు సమర్పించాయి. 30 రెవెన్యూ షేరింగ్ కాంట్రాక్టులపై సంతకం చేశారు. 2018 లో ప్రారంభించిన డిఎస్ఎఫ్ రౌండ్ - II లో 24 కాంట్రాక్ట్ ప్రాంతానికి 145 బిడ్లు సమర్పించబడ్డాయి. 24 రెవెన్యూ షేరింగ్ కాంట్రాక్టులపై సంతకం చేశారు.
భారత ప్రభుత్వం 2015 లో డిస్కవర్డ్ స్మాల్ ఫీల్డ్  విధానాన్ని ప్రారంభించింది. అన్వేషించిన ప్రాంతాలను ఇవ్వడానికి మరియు డబ్బు ఆర్జించని ఆవిష్కరణలకు డబ్బు ఆర్జించడానికి ఇది ఒక స్మారక దశ. ఇది తక్కువ నియంత్రణ భారం కలిగిన రెవెన్యూ షేరింగ్ కాంట్రాక్ట్ మోడల్. కనీస బిడ్ చేయదగిన పని కార్యక్రమం, ముందస్తు సాంకేతిక అర్హత అవసరం లేదు, ముందస్తు సంతకం బోనస్ మొదలైన బహుళ ఆకర్షణీయమైన లక్షణాలను ఈ డిఎస్ఎఫ్ పాలసీ కలిగి ఉంది.
యువజన వ్యవహారాలు, క్రీడల మంత్రిత్వ శాఖ
2వ ఖేలో ఇండియా మహిళల హాకీ లీగ్ అండర్-21 మొదటి రోజు భారీ విజయం సాధించిన సాయ్, ప్రీతమ్ శివాచ్ జట్లు
2వ ఖేలో ఇండియా ఉమెన్స్ అండర్ 21 లీగ్ ఆదివారం న్యూఢిల్లీలోని మేజర్ ధ్యాన్చంద్ నేషనల్ స్టేడియంలో ప్రారంభమయింది. అర్జున అవార్డు గ్రహీత అలాగే 1964 ఒలింపిక్స్ గోల్డ్ మెడలిస్ట్  శ్రీ హర్బిందర్ సింగ్ మరియు అర్జున అవార్డు గ్రహీత డబుల్ ఒలింపియన్ శ్రీ దేవేష్ చౌహాన్లు ట్రోఫీలను ఆవిష్కరించారు.
ఈరోజు జరిగిన మొత్తం రెండు మ్యాచ్ల్లో స్పోర్ట్స్ అథారిటీ ఆఫ్ ఇండియా ఏ జట్టు 13-0తో సెల్యూట్ హాకీ అకాడమీని ఓడించగా, ప్రీతమ్ శివాచ్ హాకీ అకాడమీ 11-0తో హెచ్ఐఎం హాకీ అకాడమీని ఓడించింది.
2వ ఖేలో ఇండియా ఉమెన్స్ హాకీ లీగ్ ప్రారంభోత్సవానికి ముఖ్య అతిథిగా హాజరైన హర్బిందర్ సింగ్..మూడు ఒలింపిక్స్లో భారతదేశానికి ప్రాతినిధ్యం వహించడంతో పాటు హాకీ ఇండియా జాతీయ సెలక్షన్ కమిటీ సభ్యుడి కూడా ఉన్నారు. భారత ప్రభుత్వం మహిళల హాకీ లీగ్ను నిర్వహించడం చాలా అభినందనీయమైన ప్రయత్నమని ఈ సందర్భంగా ఆయన తెలిపారు. ఈ ఖేలో ఇండియా లీగ్ల నుండి రాబోయే రోజుల్లో భారతదేశానికి ఆడ్డంతో పాటు ఒలింపిక్స్లో పతకాలు గెలుపొందగల మంచి క్రీడాకారులు రూపుదిద్దుకుంటారని చెప్పారు.
"ఖేలో ఇండియా మరియు స్పోర్ట్స్ అథారిటీ ఆఫ్ ఇండియా ఈ సంవత్సరం మరియు గత సంవత్సరం యూ-21 మరియు యూ-16 విభాగాలలో గత రెండు ఉమెన్స్ ఖేలో ఇండియా లీగ్లను విజయవంతంగా నిర్వహించినందుకు అభినందిస్తున్నాను. ఇందులో పాల్గొంటున్న టీమ్లు మరియు ఆటగాళ్లందరికీ శుభాకాంక్షలు తెలుపుతున్నాను." అని తెలిపారు.
భారత్ తరఫున రెండు ఒలింపిక్స్లో ప్రాతినిధ్యం వహించిన దేవేష్ చౌహాన్ ఈ కార్యక్రమానికి గౌరవ అతిథిగా హాజరై ప్రసంగించారు. ఖేలో ఇండియా లీగ్ల ద్వారా ప్రతిభ కనబరిచిన ఆటగాళ్లకు భారత ప్రభుత్వం అనేక అవకాశాలు కల్పిస్తోందని..భారత్కు ఆడాలనే కలను నెరవేర్చుకోవడం ప్రతి క్రీడాకారుడి బాధ్యత అని ఈ సందర్భంగా చెప్పారు.
ఈ కార్యక్రమంలో టోక్యో ఒలింపిక్స్లో కాంస్య పతకం సాధించిన భారత పురుషుల హాకీ జట్టుకు కోచ్గా పనిచేసిన పీయూష్ దూబే తో పాటు నేషనల్ స్టేడియం నిర్వాహకులు శ్రీ దిలీప్ సింగ్ హాజరయ్యారు.
ప్రధాన మంత్రి కార్యాలయం
పిఎమ్-మిత్ర మెగా టెక్స్ టైల్ పార్కు లు ఉత్పాదకత నుపెంచుతాయి, నూతన ఆవిష్కరణల కు ఆసరా అవుతాయి, అంతేకాకుండా అనేక ఉద్యోగ అవకాశాల ను కల్పిస్తాయి: ప్రధాన మంత్రి
గత కొద్ది రోజుల లో మహారాష్ట్ర మరియు గుజరాత్ లో పిఎమ్-మిత్ర మెగా టెక్స్ టైల్ పార్కు లు రెండిటి కి శంకుస్థాపన లు జరగడాన్ని ప్రధాన మంత్రి శ్రీ నరేంద్ర మోదీ ప్రశంసించారు.
ప్రధాన మంత్రి ఒక ట్వీట్ లో -
‘‘గడచిన కొద్ది రోజుల లో పిఎమ్-మిత్ర మెగా టెక్స్ టైల్ పార్కు లు రెండిటి కి శంకుస్థాపన లు జరిగాయి. ఈ పార్కు లు మహారాష్ట్ర లోని అమరావతి లో మరియు గుజరాత్ లోని నవ్ సారీ లో ఏర్పాటు కానున్నాయి. మెగా టెక్స్ టైల్ పార్కు లు ఉత్పాదకత ను పెంచుతాయి, నూతన ఆవిష్కరణల కు ఆసరా అవుతాయి. అంతేకాకుండా, అనేక ఉద్యోగ అవకాశాల ను కూడా కల్పిస్తాయి.’’ అని పేర్కొన్నారు.